Document ID: 32002R2340

Uredba Sveta (ES) št. 2340/2002
z dne 16. decembra 2002
o določitvi možnosti ribolova staležev rib odprtega morja za leti 2003 in 2004
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3760/92 z dne 20. decembra 1992 o vzpostavitvi sistema Skupnosti za ribištvo in ribogojstvo [1] in zlasti člena 8(4) Uredbe,
ob upoštevanju predloga Komisije,
ob upoštevanju naslednjega:
(1) Člen 4 Uredbe (EGS) št. 3760/92 zahteva, da Svet ob upoštevanju razpoložljivega znanstvenega nasveta in zlasti poročila, ki ga je pripravil Znanstveni, tehnični in gospodarski odbor za ribištvo, sprejme potrebne ukrepe, da zagotovi smotrno in odgovorno trajnostno izkoriščanje virov.
(2) Novi znanstveni nasvet v zvezi z nekaterimi staleži rib, ki jih najdemo na odprtem morju, navaja, da so ti staleži izpostavljeni izkoriščanju in da je za zagotovitev trajnostnih možnosti ribolova teh staležev treba omejiti ali zmanjšati tako, da se določijo celotni dovoljeni ulovi (TAC) in kvote.
(3) Razpoložljivi in zanesljivi znanstveni nasveti zajemajo dvoletno obdobje in v okviru večletnega pristopa je priporočljivo določiti celotni dovoljeni ulov (TAC) in kvote za obdobje dveh let brez vpliva na letno revizijo, ki jo zahteva novi znanstvei nasvet.
(4) V skladu s pogoji člena 8(4)(iii) je Svet, kadar Skupnost določi nove možnosti ribolova za ribištvo, ki prej niso bile izkoriščene v okviru skupne ribiške politike, dolžan določiti metodo dodeljevanja, pri čemer upošteva interes vseh držav članic.
(5) Da bi zagotovili učinkovito upravljanje teh celotnih dovoljenih ulovov in kvot, je treba določiti posebne pogoje, ki urejajo ribolov v vodah Skupnosti in, če znanstveni nasvet jasno kaže, da obstaja nevarnost, v vodah, ki niso pod suverenostjo ali jurisdikcijo tretjih držav.
(6) Treba je določiti načela in nekatere postopke upravljanja ribištva na ravni Skupnosti, tako da lahko države članice zagotovijo upravljanje plovil, ki plujejo pod njihovo zastavo.
(7) V skladu z določbami iz člena 2 Uredbe Sveta (ES) št. 847/96 z dne 6. maja 1996 o dodatnih pogojih za letno upravljanje celotnih dovoljenih ulovov in kvot [2] je treba navesti, za katere staleže veljajo različni ukrepi, ki so določeni v tej uredbi.
(8) Izraba možnosti ribolova mora biti v skladu z zadevno zakonodajo Skupnosti in zlasti z Uredbo Sveta (EGS) št. 2847/93 z dne 12. oktobra 1993 o nadzornem sistemu, ki se uporablja v skupni ribiški politiki [3], Uredbo Sveta (ES) št. 2027/95 z dne 15. junija 1995 o sistemu za upravljanje ribolovnega napora v zvezo z nekaterimi ribolovnimi območji in ribolovnimi viri Skupnosti [4], Uredbo Sveta (ES) št. 88/98 z dne 18. decembra 1997 o določitvi nekaterih tehničnih ukrepov za ohranjanje ribolovnih virov v vodah Baltskega morja, Beltov in Oresunda [5] ter Uredbo Sveta (ES) št. 850/98 z dne 30. marca 1998 za ohranjanje ribolovnih virov s tehničnimi ukrepi za varstvo nedoraslih morskih organizmov [6] -
SPREJEL NASLEDNJO UREDBO:
Člen 1
1. Ta uredba določa za staleže vrst odprtega morja za leti 2003 in 2004 možnosti ribolova, ki vsako leto veljajo za plovila, ki plujejo pod zastavo držav članic in so v njih registrirana, v nadaljevanju "plovila Skupnosti", na območjih, na katerih so potrebne omejitve glede ulova, kakor tudi posebne pogoje za izkoriščanje teh možnosti ribolova. Te možnosti ribolova se lahko ob upoštevanju novega znanstvenega mnenja letno ponovno preučijo.
2. V tej uredbi so možnosti ribolova izražene v obliki celotnih dovoljenih ulovov (TAC), ki so na voljo Skupnosti in dodeljeni državam članicam.
Člen 2
Opredelitve območij ICES (Mednarodni svet za raziskovanje morja) so podane v Uredbi Sveta (EGS) št. 3880/91 z dne 17. decembra 1991 o predložitvi statističnih podatkov o nominalnem ulovu držav članic, ki lovijo v severovzhodnem Atlantiku [7], in Uredbi Sveta (ES) št. 2597/95 z dne 23. oktobra 1995 o predložitvi statističnih podatkov o nominalnem ulovu držav članic, ki lovijo v nekaterih drugih območjih izven Severnega Atlantika [8].
Člen 3
Možnosti ribolova staležev vrst odprtega morja za plovila Skupnosti v vodah Skupnosti ali mednarodnih vodah so določene v Prilogi I.
Člen 4
Možnosti ribolova se med države članice porazdelijo brez vpliva na:
(a) izmenjave v skladu s členom 9(1) Uredbe (EGS) št. 3760/92;
(b) prerazporeditve v skladu s členi 21(4), 23(1) in 32(2) Uredbe (EGS) št. 2847/93;
(c) dodatna dovoljena iztovarjanja v skladu s členom 3 Uredbe (ES) št. 847/96;
(d) zadržane količine v skladu s členom 4 Uredbe (ES) št. 847/96;
(e) odbitke v skladu s členom 5 Uredbe (ES) št. 847/96.
Člen 5
Staleži, za katere velja previdnostni ali analitski celotni dovoljeni ulov, staleži, za katere ne veljajo pogoji o letni prilagodljivosti, določeni v členih 3 in 4 Uredbe (ES) št. 847/96, in staleži, za katere veljajo kazenski koeficienti iz člena 5(2) iste uredbe, so za leto 2002 določeni v Prilogi II k tej uredbi.
Člen 6
1. Ribe iz staležev, za katere so določene možnosti ribolova, se ne obdržijo na krovu ali iztovorijo, razen če:
(a) so jih ulovila plovila države članice, ki imajo kvoto in navedena kvota ni izčrpana; ali
(b) so bile ulovljene med znanstvenimi raziskavami, opravljenimi v skladu z Uredbo (ES) št. 850/98.
Vsi iztovori se pripišejo kvoti, razen ulovi v skladu z določbami točke (b).
2. Ulovi v okviru prilovne kvote se ne bodo upoštevali pri izračunavanju odstotka ciljnih vrst, kakor je določeno v členu 5 Uredbe Sveta (ES) št. 850/98.
Člen 7
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. decembra 2002

Labels: 8
18
6